CELEX: 32003L0014
Language: lt
Date: 1044835200000
Title: 2003 m. vasario 10 d. Komisijos Direktyva 2003/14/EB iš dalies keičianti Direktyvą 91/321/EEB dėl mišinių kūdikiams iki 4–6 mėnesių ir mišinių kūdikiams, vyresniems kaip 4 mėnesiųTekstas svarbus EEE.

Svarbus teisinis pranešimas

|

32003L0014

Oficialusis leidinys L 041 , 14/02/2003 p. 0037 - 0040

		Komisijos direktyva 2003/14/EB2003 m. vasario 10 d.iš dalies keičianti Direktyvą 91/321/EEB dėl mišinių kūdikiams iki 4–6 mėnesių ir mišinių kūdikiams, vyresniems kaip 4 mėnesių(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1989 m. gegužės 3 d. Tarybos direktyvą 89/398/EEB dėl valstybių narių įstatymų, susijusių su specialios paskirties maisto produktais, suderinimo [1], su paskutiniais pakeitimais, padarytais Europos Parlamento ir Tarybos direktyva 1999/41/EB [2], ypač į jos 4 straipsnio 1 dalį,atsižvelgdama į Maisto produktų mokslinio komiteto nuomonę,kadangi:(1) Komisijos direktyvos 91/321/EEB [3], su paskutiniais pakeitimais, padarytais Direktyva 1999/50/EB [4], 6 straipsnis numato, kad nei kūdikiams iki 4–6 mėn., nei vyresniems kaip 4 mėn. kūdikiams skirtuose mišiniuose jokios medžiagos neturi būti tiek, kad kiltų pavojus kūdikių ar mažų vaikų sveikatai.(2) Remiantis 1997 m. rugsėjo 19 d. ir 1998 m. birželio 4 d. Maisto produktų mokslinio komiteto pateiktomis nuomonėmis, Direktyvoje 91/321/EEB nustatyta 0,01 mg/kg atskirų pesticidų likučių bendroji didžiausia leistina koncentracija mišiniuose kūdikiams iki 4–6 mėn. ir mišiniuose kūdikiams, vyresniems kaip 4 mėn.(3) Dėl mažo pesticidų arba jų metabolitų kiekio, net ir neviršijus didžiausios 0,01 mg/kg likučių koncentracijos, blogiausiu atveju gali būti viršyta kūdikių ir mažų vaikų rekomenduojama paros norma. Tai pasakytina apie pesticidus arba jų metabolitus, kuriems nustatyta rekomenduojama dienos norma yra mažesnė kaip 0,0005 mg/kg kūno masės.(4) Direktyvoje 91/321/EEB draudžiama naudoti šiuos pesticidus gaminant žemės ūkio produktus, skirtus mišiniams kūdikiams iki 4–6 mėn. ir mišiniams kūdikiams, vyresniems kaip 4 mėn. Atitinkami pesticidai turi būti išvardyti Direktyvos 91/321/EEB IX priede. Tačiau šis draudimas nebūtinai garantuoja, kad produktuose šių pesticidų nėra, kadangi kai kurie pesticidai teršia aplinką, ir atitinkamuose produktuose gali būti randama jų likučių.(5) Kūdikių ir mažų vaikų sveikatą galima geriau apsaugoti taikant papildomus reikalavimus, nustatomus remiantis nuo produkto kilmės nepriklausančia analize.(6) Dauguma pesticidų, kurių rekomenduojama paros norma yra mažesnė negu 0,0005 mg/kg kūno masės, Bendrijoje jau yra uždrausti arba bus uždrausti nuo 2003 m. liepos mėn. Draudžiami pesticidai neturi būti randami mišiniuose kūdikiams iki 4–6 mėn. ir kūdikiams, vyresniems kaip 4 mėn., taikant šiuolaikinius analitinius metodus. Vis dėlto kai kurie pesticidai lėtai degraduoja ir tebeteršia aplinką. Šių pesticidų gali būti mišiniuose kūdikiams iki 4–6 mėn. ir kūdikiams, vyresniems kaip 4 mėn., netgi jei jie nebuvo naudojami gaminant mišinius. Kontrolės tikslais turi būti laikomasi suderintojo požiūrio.(7) Laukiant Komisijos sprendimų dėl to, ar leidžiami pesticidai atitinka 1991 m. liepos 15 d. Tarybos direktyvos 91/414/EEB dėl augalų apsaugos produktų pateikimo į rinką [5], su paskutiniais pakeitimais, padarytais Komisijos direktyva 2003/5/EB [6], 5 straipsnyje pateikiamus saugumo reikalavimus, juos turi būti leidžiama nuolat naudoti, jei jų likučiai neviršija šioje direktyvoje nustatytų didžiausių leistinų koncentracijų. Pastarosios turi būti nustatomos tokios, kad būtų garantuojama, jog blogiausiu atveju nebūtų viršytos rekomenduojamos kūdikių ir mažų vaikų paros normos vertės.(8) Direktyva 91/321/EEB atitinkamai iš dalies pakeičiama.(9) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnisDirektyva 91/321/EEB iš dalies pakeičiama taip:1. 6 straipsnis iš dalies keičiamas taip:- Šio straipsnio 1 dalis iš dalies keičiama taip:"1. Mišiniuose kūdikiams iki 4–6 mėn. ir mišiniuose kūdikiams, vyresniems kaip 4 mėn., neturi būti tokio jokios medžiagos kiekio, kuris galėtų pakenkti kūdikių ir mažų vaikų sveikatai. Nedelsiant nustatomos medžiagų, neminimų šio straipsnio 2 ir 3 dalyse, didžiausios leistinos koncentracijos."- Šio straipsnio 3 dalis pakeičiama taip:"3. a) IX priede išvardyti pesticidai nenaudojami žemės ūkio produktuose, skirtuose mišiniams kūdikiams iki 4–6 mėn. ir mišiniams kūdikiams, vyresniems kaip 4 mėn. Tačiau kontrolės tikslais:i) laikoma, kad IX priedo 1 lentelėje išvardyti pesticidai nebuvo naudojami, jei jų likučių koncentracija yra ne didesnė kaip 0,003 mg/kg. Ši koncentracija, kuri laikoma analitinių metodų kvalifikacijos riba, nuolat patikslinama atsižvelgiant į techninę pažangą;ii) laikoma, kad IX priedo 2 lentelėje išvardyti pesticidai nebuvo naudojami, jei jų likučių koncentracija yra ne didesnė kaip 0,003 mg/kg. Ši koncentracija nuolat patikslinama atsižvelgiant į aplinkos užterštumo duomenis.b) Nukrypstant nuo šio straipsnio 2 dalies, X priede išvardytiems pesticidams taikomos jame išvardytos didžiausios leistinos likučių koncentracijos.X priede išvardytų pesticidų atveju, jei priimtas sprendimas neįtraukti veikliosios medžiagos į Direktyvos 91/414/EEB I priedą, atitinkamai keičiami šios direktyvos IX ir X priedai.c) a ir b punktuose minimos koncentracijos taikomos paruoštiems vartoti produktams arba produktams, paruoštiems pagal gamintojų nurodymus."2. IX priedas pakeičiamas šios direktyvos I priedu.3. Šios direktyvos II priedas papildomas kaip X priedas.2 straipsnis1. Ne vėliau kaip iki 2004 m. kovo 6 d. valstybės narės leidžia prekiauti produktais, atitinkančiais Direktyvos 91/321/EEB 6 straipsnio 3 dalies reikalavimus.2. Ne vėliau kaip iki 2005 kovo 6 d. valstybės narės uždraudžia prekiauti produktais, neatitinkančiais Direktyvos 91/321/EEB 6 straipsnio 3 dalies reikalavimų.3 straipsnisValstybės narės priima įstatymus ir kitus teisės aktus, kurie, įsigalioję iki 2004 m. kovo 6 d., įgyvendina šią direktyvą. Apie tai jos nedelsdamos praneša Komisijai.Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.4 straipsnisŠi direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.5 straipsnisŠi direktyva skirta valstybėms narėms.Priimta Briuselyje, 2003 m. vasario 10 d.Komisijos varduDavid ByrneKomisijos narys[1] OL L 186, 1989 6 30, p. 27.[2] OL L 172, 1999 7 8, p. 38.[3] OL L 175, 1991 7 4, p. 35.[4] OL L 139, 1999 6 2, p. 29.[5] OL L 230, 1991 8 19, p. 1.[6] OL L 8, 2003 1 14, p. 7.--------------------------------------------------I PRIEDAS"IX PRIEDASPesticidai, kurie nenaudojami žemės ūkio produktuose, skirtuose mišiniams kūdikiams iki 4–6 mėn. ir mišiniams kūdikiams, vyresniems kaip 4 mėn.1 lentelėMedžiagos cheminis pavadinimas (likučių apibrėžimas)Disulfotonas (disulfotono, disulfotono sulfoksido ir disulfotono sulfono suma, išreikšta kaip disulfotonas)Fensulfotionas (fensulfotiono, jo deguoninio analogo ir jų sulfonų suma, išreikšta kaip fensulfotionas)Fentinas, išreikštas kaip trifeniltino katijonasHaloksifopas (haloksifopo, jo druskų ir esterių, įskaitant jų junginius, suma, išreikšta kaip haloksifopas)Heptachloro ir trans-heptachloro epoksidas, išreikštas kaip heptachlorasHeksachlorobenzinasNitrofenasOmetoatasTerbufos (terbufos, jo sulfoksido ir sulfono suma, išreikšta kaip terfubos)2 lentelėMedžiagos cheminis pavadinimasAldrinas ir dieldrinas, išreikšti kaip dieldrinasEndrinas"--------------------------------------------------II PRIEDAS"X PRIEDASSpecialiosios didžiausios leistinos pesticidų arba jų metabolitų koncentracijos mišiniuose kūdikiams iki 4–6 mėn. ir mišiniuose kūdikiams nuo 4 mėn.Medžiagos cheminis pavadinimas | Didžiausia leistina likučių koncentracija (mg/kg) |Kadusafos | 0,006 |Dementon-S-metilas/dementon-S-metilas sulfonas/oksidementon-metilas (atskirai arba kartu, išreikšti kaip dementon-S-metilas) | 0,006 |Etoprofos | 0,008 |Fipronilas (fipronilo ir fipronil-desulfinilo suma, išreikšta kaip fipronilas) | 0,004 |Propineb/propilentiorea (propineb ir propilentiorea suma) | 0,006 |"--------------------------------------------------